عطارد نجوم میں
علم نجوم میں عطارد Mercury کو دبیر فلک کہا جاتا ہے یہ ہماری ادراکی اور زہنی قوتوں کا مرکب ہے اسے سنسکرت میں بدھ کہتے ہیں یہ خدائی پیامبر تعلقات عامہ کا آئینہ دار ہے مکتب دارالمطالعہ قلم اور کتاب سے اسے خاص نسبت ہے عطارد فطرطا ممتزج المزاج ہے جس سیارہ کے ہمراہ ہوتا ہے اسی کا سوانگ بھر لیتا ہے وہ افراد جن کے پیدائشی زائچہ میں برج ثور برج جوزا برج سنبلہ یا برج جدی طالع ہوں ان کے لیے خاص طور پر سعد ہے بشرط کہ کسی نحس کوکب کے ہمنشین نہ ہو اگر یہ زائچہ میں باقوت ہو تو مولود کو ذہین فطین تحریر و تقریر کا ماہر منطقی شاعر ادیب اور خوش نویس بناتا ہے مشاہدے کی بہترین صلاحیتیں عطا کرتا ہے اگر ضعیف ہو تو منتشر دماغ کند ذہن توہم پرست دشنام طراز دروغ گو اور منافق بناتا ہے